Boheemse Rustieke Trou Inspirasie - Mooi Troues
Ons deel vandag met ons lesers 'n boheemse rustieke gestileerde fotosessie, gereël deur die fotograaf. Sy was absoluut geïnspireerd deur die boheemse styl tendens en wou graag dit op haar eie manier vasvang en leer ken. Hierdie gestileerde fotosessie vertoon hoe 'n mens kan rondspeel met die nuutste trou tendense op jou eie kreatiewe manier.
Die tema weerspieël warm aardse kleure wat 'n sagte gevoel en rustige atmosfeer oordra. Insetsels van sagte pienk en die gebruik van verskeie teksture het hierdie tema vars en interessant gehou. Selfs die twee pragtige trou koeke en die skryfbehoeftes weerspieël die natuur. Daar is gebruik gemaak van verskillende teksture en 'n kleurskema wat die boheemse rustieke trou inspirasie so mooi komplimenteer.
Om 'n venue spasie te kies vir jou troudag is 'n faktor wat jou tema en gevoel van jou troudag kan maak of breek. Die gekose venue vir hierdie gestileerde fotosessie het pragtig ingeskakel by die rustieke gevoel met sy baksteen mure en aardse kleure. Sy groot, swart raam vensters het baie natuurlike lug deurgelaat wat gemaak het vir fantastiese fotos en 'n romantiese gevoel. Die pragtige natuurskoon wat baie woudagtig vertoon het ook 'n uniekheid aan hierdie boheemse tema gebring.
Rol gerus af vir meer boheemse rustieke trou inspirasie.
Ek het onlangs 'n groot toename gesien in Boheemse styl oor die algemeen, met klere, dekor en veral troues!
Boheemse troues is baie meer bevrydend as 'n tradisionele, moderne troue. Mens kan kreatief wees en eksperimenteer met verskillende kleure en teksture. Die styl is elegant maar tog rustiek, eenvoudig en natuurlik.
Ek wou graag hierdie kreatiwiteit vasvang en die populêre styl verken.
Simplistiese wit borde met silwer eetgerei het gestaan op bruin geweefde plekmatjies, wat die kontras in tekstuur beklemtoon het. Klassieke wit vase was die prentjie van elegansie met hulle fyn blommetjies, asook klein delikate goue potjies en lang, wit kerse. Die spyskaart was uitgestal op elke bord in die middel van 'n pienk gekleurde servet. 'n Bruin leer naamplaatjie het weereens 'n tikkie warmte bygevoeg het met 'n rustieke gevoel.
De Schone Décor en Daring Décor and Events het die pragstukke gelewer. Dit het perfek gewerk het saam met The Allora Collection se skryfbehoeftes en Floral Fantasy se blomme.
Eenvoudige wyn en sjampanje glase was gegroepeer saam met helder geel glase. Dit het 'n verfrissende pop van kleur ingebring het. Die sagte pienk tafelloper het grasieus van die tafel afgehang en die hele prentjie so pragtig afgerond. Groot bosse pampas het gepronk langs die tafel, met pienk kerse en groen palmblare.
Ek wou graag aardse en warm kleure gebruik om die Boheemse en rustieke gevoel na vore te bring, saam met 'n verrassing van kleur of tekstuur hier en daar. Die verskillende elemente het als in harmonie saamgewerk om die tema perfek uit te beeld.
Bridal Room SA was fantasties met die proses om die perfekte rok uit te kies, aan te pas en saam te stuur. Die rok was eenvoudig, met sagte wit kant en lae van sjiffon wat tog so grasieus geval het. Hierdie trourok kan enige bruid soos 'n prinses laat voel, terwyl jy nog steeds gemaklik kan beweeg en nie verdrink in lae materiaal nie.
Die bruidegom het sy eie pak saamgebring om die proses te vergemaklik en ons het dit versier met 'n treffende leer belt, strikdas en bretels van Filly Leather SA.
Die fotosessie was taamlik op die laaste minuut gereël en was nog boonop in 'n baie bedrywige maand, in die middel van trou seisoen. Baie verskaffers wou vreeslik graag gehelp het, maar was alreeds vol bespreek deur ander kliënte.
Dit was 'n uitdaging om 'n datum te kry wat al die verskaffers gepas het, maar ons het deurgedruk en kon toe vir ons 'n perfekte datum reël wat almal pas.
Dink buite die tradisionele boksie en vat 'n kans met jou troue. Boheemse troues is baie populêr vir 'n rede: Dit bied die geleentheid om kreatief te wees en iets anders te probeer. As jy hou van warm en aardse kleure met 'n sagte en eenvoudige gevoel, is die tema vir jou!
Ek het geweet ek benodig verskaffers op wie ek kan staatmaak om die kreatiewe styl van die fotosessie te weerspieël in hulle werk. Ek het baie spesifieke idees gehad van wat ek wou hê vir die fotosessie. My span diensverskaffers het die prentjie in my kop help realiseer.
Elegant, tydloos, sjarmant. Net 'n paar woorde om Lace On Timber se venue te beskryf. Die lig wat stroom deur die vele groot ruim vensters bied 'n romantiese gevoel en kan enige iemand bewonderend laat staar. Bruin tafels en baksteen mure maak vir pragtige fotos!
Die modelle het aangetrek en reggekry in die Groom's Room en Bridal Suite. Ons het die tafel opgestel in die ontvangs area en ek kon net nie 'n paar fotos in die pragtige kapel weerstaan nie. Die son het gesak op 'n veld net buite die venue met asemrowende resultate.
Dit was vir my 'n plesier om te kan werk saam met sulke hardwerkende, positiewe span van diensverskaffers. Almal het baie moeite ingesit en ons het baie lekker saamgewerk.
Te danke aan almal se besonderse positiewe houdings en ingesteldheid, het die fotosessie vlot verloop en pragtige resultate gelewer. Almal was in hulle element. Dit was wonderlik om op te merk hoe almal se passie en liefde vir wat hulle doen so duidelik uitstraal.
Alles op daardie dag het net so perfek uitgedraai en my verwagtings vêr oortref.
Beaudell Jewellery se goue en swart juwele was delikaat en perfek vir die tema.
Tash Studio het verseker dat die bruid se hare en grimering tot op die laaste detail foutloos was.
Sinden's Wedding Cakes het twee koeke voorsien vir die fotosessie, met verskillende teksture. Dit het so goed gepas by die konsep van verskillende teksture op die tafel.